钦定古今图书集成/明伦汇编/氏族典/第147卷 > 孙琰
## 钦定古今图书集成/明伦汇编/氏族典/第147卷 > 孙琰

按《十国春秋》：吴越孙琰，临海人，骁勇有智，时人谓之
“孙百计”，积功至牙将，守苏州。天宝二年，淮南周本、吕
师造围苏州，攻法凡百，出不可穷，最后推洞屋攻城，
若幪然。琰随机应敌，置轮于竿首，垂絚投锥以揭
之，攻者尽露。及炮至，则张网以拒炮，遇网辄止，竟无
所施，淮南兵遂夜遁。